《广趣亭》
明代·张诩

风流学士文章手，墨水翻腾风雨骤。予来白云访高踪，一间亭子依山秀。

两丸日月东西飞，昔日红颜今白首。男儿料理果何事，功名富贵真刍狗。

春风驻屐昆崙颠，伸出擎天一双手。罗浮匡庐尽椎碎，南海西江消一口。

作者简介：（1455—1514）广东南海人，字廷实，号东所。师事陈献章。成化二十年进士。授户部主事，丁忧后，隐居不仕，累荐不起。正德中召为南京通政司参议，谒孝陵而归。其学以自然为宗，求“忘己”、“无欲”，即心观妙，以揆圣人之用。有《白沙遗言纂要》、《南海杂咏》、《东所文集》。